
Text rozhodnutia
Súd: Krajský súd Bratislava Spisová značka: 28Cb/2/2002 Identifikačné číslo súdneho spisu: 1002899343 Dátum vydania rozhodnutia: 21. 11. 2019 Meno a priezvisko sudcu, VSÚ: Mgr. Lucia Lutišanová ECLI: ECLI:SK:KSBA:2019:1002899343.22 Uznesenie Krajský súd v Bratislave, v právnej veci žalobcu: P. I., K.. XX.XX.XXXX, O. J. XXX, zastúpeného JUDr. Richardom Kovalčíkom, advokátom, so sídlom Rázusova 1, Košice, proti žalovanému: Všeobecná úverová banka, a.s., so sídlom Mlynské nivy 1, Bratislava, IČO: 31 320 155, zastúpenému advokátskou kanceláriou ČERNEJOVÁ & HRBEK, s.r.o., so sídlom Kýčerského 7, Bratislava, IČO: 36 857 513, o ochranu osobnosti a o náhradu nemajetkovej ujmy vo výške 1.659.695,90 Eur, takto r o z h o d o l : I. Súd dovolacie konanie z a s t a v u j e. II. Žalovanému sa priznáva plná náhrada trov dovolacieho konania. o d ô v o d n e n i e : 1. Dňa 25.04.2019 bolo tunajšiemu súdu doručené dovolanie žalobcu, ktoré bolo podané proti rozsudku Najvyššieho súdu Slovenskej republiky ako súdu odvolacieho, sp.zn. 3Obo/19/2018 zo dňa 29.01.2019. 2. Výzvou zo dňa 14.10.2019 bol žalobca vyzvaný, aby v lehote 10 dní od doručenia výzvy zaplatil súdny poplatok za podané dovolanie vo výške 6.638,70,- Eur spolu s poučením, že ak nebude poplatok v určenej lehote zaplatený, súd konanie zastaví. Výzva bola doručená žalobcovi dňa 29.10.2019. Žalobca v stanovenej lehote súdny poplatok za podané dovolanie nezaplatil. 3. Podľa ustanovenia § 5 ods. 1 písm. a) zákona č. 71/1992 Zb. o súdnych poplatkoch v znení neskorších predpisov, podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 4. Podľa ustanovenia § 5 ods. 2 zákona č. 71/1992 Zb. o súdnych poplatkoch v znení neskorších predpisov právoplatným uznesením súdu o zastavení konania pre nezaplatenie súdneho poplatku poplatková povinnosť v celom rozsahu zaniká. 5. V zmysle ustanovenia § 10 ods. 1 zákona č. 71/1992 Zb. o súdnych poplatkoch v znení neskorších predpisov, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 6. Vzhľadom na skutočnosť, že žalobca súdny poplatok za podané dovolanie napriek doručenej výzve nezaplatil, súd dovolacie konanie v zmysle ustanovenia § 10 ods. 1 zákona č. 71/1992 Zb. o súdnych poplatkoch v znení neskorších predpisov zastavil. 7. Žalovaný bol v odvolacom konaní úspešný, vznikol mu preto podľa § 396 ods. 1 v spojení s § 262 a 255 ods. 1 C.s.p. nárok na náhradu jeho trov v celom rozsahu, pričom o výške náhrady rozhodne podľa § 262 ods. 2 CSP súd prvej inštancie. Poučenie: Proti tomuto uzneseniu nie je prípustné odvolanie ani dovolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal.

